
Sekcia verejného obstarávania
      	Námestie generála Viesta 2, 832 47 Bratislava    


Zaradený záujemca



				         
Váš list číslo/zo dňa    	Naše číslo: 		           	Vybavuje			           Bratislava
                                    	SEVO-401-OSE-105						           16.10.2026


	
Vec:  Vysvetlenie súťažných podkladov 

Verejný obstarávateľ Vás týmto ako zaradeného záujemcu do zriadeného dynamického nákupného systému (ďalej len „DNS“) s názvom „Šitie výstrojných súčiastok a odevov – DNS“, ktoré bolo vyhlásené vo Vestníku verejného obstarávania č. 179/2025 zo dňa 04. septembra 2025 pod značkou 14301 – MUS v rámci konkrétnej zákazky s názvom „Výzva č. 48 – Výbava pre NOS“ na základe doručenej žiadosti o vysvetlenie súťažných podkladov poskytuje v súlade s § 48 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) nasledovné vysvetlenie:

OTÁZKA č. 1: 
Cit.: „V opise predmetu zákazky je požadovaný materiál Cordura/PES 900D, prípadne ekvivalent s rovnakými alebo lepšími parametrami, nepremokavý a stály voči poveternostným vplyvom. Bude verejný obstarávateľ akceptovať ako ekvivalent materiál 600 Denier PU*2 DWR Cordura, ktorý je určený na výrobu taktického vybavenia a je opatrený dvojitou PU vrstvou a DWR vodoodpudivou úpravou? Máme za to, že uvedený materiál je z hľadiska svojho určenia, odolnosti a úžitkových vlastností plnohodnotnou alternatívou k požadovanému materiálu. Prosíme o jednoznačné potvrdenie, či bude materiál 600 Denier PU*2 DWR Cordura akceptovaný ako ekvivalent požadovaného materiálu Cordura/PES 900D.“
ODPOVEĎ č. 1:  
Vzhľadom na to, že  materiál 600 Denier PU*2 DWR Cordura, ktorý je určený na výrobu taktického vybavenia a je opatrený dvojitou PU vrstvou a DWR vodoodpudivou úpravou, bude akceptovaný ako ekvivalent požadovaného materiálu Cordura/PES 900D. Verejný obstarávateľ s predložením ekvivalentného materiálu súhlasí.

OTÁZKA č. 2: 
Cit.: „Verejný obstarávateľ požaduje zapínanie bočných dielov pomocou pracky trojzubec, pričom zároveň pripúšťa ekvivalentný zapínací systém zabezpečujúci jednoduché a pevné zapínanie a odopínanie. V opise je zároveň uvedené variabilné nastavenie objemu pásu pomocou nastaviteľných popruhov. Bude verejný obstarávateľ akceptovať ako ekvivalentné konštrukčné riešenie, pri ktorom sú oba bočné diely vesty v zadnej časti vzájomne prepojené nastaviteľným šnurovacím systémom vedeným cez pevné očká, ktorý umožňuje plynulé prispôsobenie obvodu vesty používateľovi, pričom samotné zapínanie a odopínanie bočných dielov v prednej časti je riešené pomocou suchého zipsu pod predným panelom vesty? Uvedený systém nevyužíva samostatnú trojzubcovú alebo rýchloupínaciu pracku, ale zabezpečuje variabilné nastavenie obvodu a pevné upevnenie bočných dielov. Prosíme o potvrdenie, či bude takéto riešenie akceptované ako ekvivalent požadovaného systému.“
ODPOVEĎ č. 2:  
Verejný obstarávateľ súhlasí s variabilným nastavením ekvivalentného zapínacieho systému, ktorý zabezpečí jednoduché ale pevné zapínanie a odopínanie.

OTÁZKA č. 3: 
Cit.: „V opise predmetu zákazky je uvedené vrecko pre 3 zásobníky pre zbrane typu M4, M16 alebo AK, pričom predný diel má byť vyhotovený tak, aby bolo možné popruhovú časť velcro panelu nahradiť integrovaným vreckom pre tri zásobníky. Bude verejný obstarávateľ akceptovať riešenie, pri ktorom je vrecko pre tri zásobníky integrované priamo do prednej časti vesty, pričom samostatný velcro/MOLLE priestor na prednom diele zostáva zachovaný, avšak zásobníkové vrecko nie je riešené ako samostatný vymeniteľný panel nahrádzajúci popruhovú časť velcro panelu? Za predpokladu, že takéto riešenie umožňuje bezpečné uloženie a vyberanie troch zásobníkov požadovaného typu, prosíme o potvrdenie, či bude verejným obstarávateľom akceptované ako funkčne ekvivalentné riešenie.“
ODPOVEĎ č. 3:  
Verejný obstarávateľ súhlasí s riešením, pri ktorom je vrecko pre tri zásobníky integrované priamo do prednej časti vesty, pričom samostatný velcro/MOLLE priestor na prednom diele zostáva zachovaný a zásobníkové vrecko nie je riešené ako samostatný vymeniteľný panel nahrádzajúci popruhovú časť velcro panelu.

OTÁZKA č. 4: 
Cit.: „Dňa 8. 10. 2026 sme verejnému obstarávateľovi zaslali otázky týkajúce sa lehôt stanovených v predmetnej zákazke. K dnešnému dňu sme na tieto otázky neobdržali odpoveď. Zároveň si dovoľujeme poukázať na to, že stanovené termíny sú podľa nášho názoru mimoriadne krátke a navzájom časovo veľmi tesne nadväzujú. Lehota na predkladanie ponúk je stanovená do 20. 10. 2026, pričom vzorky majú byť predložené do 15 dní od nadobudnutia účinnosti zmluvy, najneskôr však do 31. 10. 2026. Vzhľadom na nevyhnutný čas potrebný na vyhodnotenie ponúk, uzavretie zmluvy, nadobudnutie jej účinnosti a následnú prípravu a dodanie požadovaných vzoriek sa nám javí splnenie uvedenej lehoty ako prakticky veľmi ťažko realizovateľné, resp. časovo neprimerane obmedzujúce. Preto opätovne žiadame verejného obstarávateľa o zodpovedanie našich otázok zo dňa 8. 10. 2026 a zároveň o vysvetlenie, akým spôsobom má byť lehota na predloženie vzoriek reálne dodržaná, najmä s ohľadom na termín na predkladanie ponúk do 20.10.2026 a konečný termín na predloženie vzoriek do 31.10.2026. Zároveň žiadame o zváženie, či verejný obstarávateľ vzhľadom na uvedené časové súvislosti primerane neupraví, resp. nepredĺži lehotu na predloženie vzoriek.
ODPOVEĎ č. 4:  
Verejný obstarávateľ dňa 15.10.2026 zverejnil Korigendum 01, Konsolidované znenie súťažných podkladov spolu s Prílohou č. 4 – Návrh Zmluvy o dielo, v ktorej boli upravené lehoty na poskytnutie služby.


S pozdravom
                                                              

                                                              			               Ing. Daša OBUCH PALÁKOVÁ
      	                     generálna riaditeľka SEVO

